SHR เด้ง 8% เก็ง Q3 พลิกกำไร รับธุรกิจโรงแรมฟื้น โบรกชูเป้า 4.90 บ.
SHR ดีดบวก 8% เก็งไตรมาส 3/65 พลิกกำไร รับธุรกิจโรงแรมดีขึ้นต่อเนื่อง ยอดเข้าพักพุ่ง โบรกแนะนำราคาเป้าหมาย 4.90 บ.
SHR ดีดบวก 8% เก็งไตรมาส 3/65 พลิกกำไร รับธุรกิจโรงแรมดีขึ้นต่อเนื่อง ยอดเข้าพักพุ่ง โบรกแนะนำราคาเป้าหมาย 4.90 บ.
18 ต.ค. 2565

ผู้สื่อข่าวรายงานว่า วันนี้ (18 ต.ค.65) ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR ณ เวลา 10:38 น. อยู่ที่ระดับ 3.50 บาท บวก 0.26 บาท หรือ 8.02% สูงสุดที่ระดับ 3.54 บาท ต่ำสุดที่ระดับ 3.42 บาท ด้วยมูลค่าการซื้อขาย 80.48 ล้านบาท

บล.เคจีไอ (ประเทศไทย) ระบุในบทวิเคราะห์ว่า คาดผลประกอบการจะพลิกฟื้นในไตรมาส 3/65 เป็นกำไร 45 ล้านบาท (พลิกจากขาดทุน 291 ล้านบาทในไตรมาส 3/64 และขาดทุน 111 ล้านบาทในไตรมาส 2/65) โดยสาเหตุสำคัญคือกิจการโรงแรมดีขึ้นต่อเนื่องในแทบทุกทำเลที่ตั้ง ซึ่งทำให้ยอดรายได้เข้าพักในไตรมาส 3/65 ทำสถิติสูงสุดในรอบหลายไตรมาส ที่ 3,522 พันล้านบาท เติบโต 62% จากงวดเดียวกันของปีก่อน และเติบโต 22% จากไตรมาสก่อน
ทั้งนี้เนื่องจากราคาหุ้นยังไม่แพงและพอร์ตรายได้กระจายตัวอย่างสมดุล จึงยังคงคำแนะนำ “ซื้อ” ราคาเป้าหมาย 4.90 บาท